સુખવિન્દર ઉર્ફે સની અરોરા (શરીબ હાશમી) એવો જુવાનિયો છે જે જિંદગીમાં પહેલો શબ્દ મા નહીં બલકે સિનેમા બોલતાં શીખેલો. તેની ABCD સિનેમાના Cથી શરૂ થાય છે. ડગલે ને પગલે ફિલ્મોના ડાયલૉગ્સ અને સ્ટાર્સની મિમિક્રી ફેંકતો સની એક દિવસ બૉલીવુડનો મોટો હીરો બનવા ઇચ્છે છે, પરંતુ ફિલહાલ તો તે અસિસ્ટન્ટ-ડિરેક્ટર બનીને સ્ટારડમનાં સપનાં જોઈ રહ્યો છે. એક અમેરિકન ગ્રુપ સાથે ડૉક્યુમેન્ટરી ફિલ્મ બનાવવાના અસાઇનમેન્ટમાં તે રાજસ્થાનના રણમાં જાય છે અને તેની કહાનીમાં ટ્રૅજેડી શરૂ થઈ જાય છે.